PERSONDATAPOLITIK FOR LOLLAND-FALSTERS LÆRERFORENING

Vedtaget af Kredsstyrelsen 07.05. 2018

**INDHOLDSFORTEGNELSE**

1. LOLLAND-FALSTERS LÆRERFORENING TAGER DATABESKYTTELSE ALVORLIGT 3

2. ANSVAR FOR POLITIKKEN 3

3. IT-SIKKERHED 4

4. PERSONDATA 4

5. OPBEVARING AF PERSONOPLYSNINGER 5

6. DEN REGISTREREDES RETTIGHEDER 5

7. MEDARBEJDERNES ANSVAR 5

8. TRÆNING OG UDDANNELSE I DATABESKYTTELSE 6

9. OPFØLGNING OG REVISION 6

**1. LOLLAND-FALSTERS LÆRERFORENING TAGER DATABESKYTTELSE ALVORLIGT**

1.1 Formålet med denne persondatapolitik er at fastlægge rammerne for Lolland-Falsters Lærerforenings

(LFL) behandling af personoplysninger.

1.2 LFL behandler personoplysninger om sine medlemmer, ansatte og andre registrerede, herunder personoplysninger, der anses som følsomme efter Databeskyttelseslovgivningen. Dette sker som et naturligt og nødvendigt led i vores formål og i arbejdet for medlemmernes interesser.

1.3 LFL er fast besluttet på tage databeskyttelse alvorligt og overholde Databeskyttelseslovgivningen1. Vi ønsker at medlemmer, ansatte og andre skal føle sig trygge ved, at vi bruger oplysningerne korrekt og behandler personoplysninger fortroligt og sikkert.

**2. MÅLGRUPPE M.M.**

2.1 Denne politik gælder fra den 25. maj 2018 for alle aktiviteter i LFL.

2.2 LFL kan til enhver tid ændre denne persondatapolitik. LFL informerer herom efter krav til evt. varsler. LFL sikrer, at politikken er tilgængelig for ansatte og kredsstyrelsesmedlemmer og kommer til disses kendskab.

**3. ANSVAR FOR POLITIKKEN**

3.1 Kredsstyrelsen er ansvarlig for denne politik i LFL. Kredsstyrelsen kan udstede supplerende retningslinjer for overholdelse af politikken, herunder fx om håndtering af de registreredes rettigheder, fortegnelser og anden dokumentation.

3.2 Alle vedtagne politikker, forretningsgange, sagsgangsbeskrivelser og samtykker findes i en frit tilgængelig mappe på kredskontoret.

3.3 Alle kredsstyrelsesmedlemmer og ansatte i LFL er ansvarlig for at sikre, at persondatapolitikken overholdes i det daglige arbejde.

3.4 Kredsen sørger for at reglerne overholdes i de daglige arbejdsprocesser, således at persondatapolitikken efterleves korrekt.

1 Databeskyttelseslovgivningen, der indtil den 25. maj 2018 er Europa-Parlamentet og Rådets direktiv 95/46/EF samt persondataloven, og efter den 25. maj 2018 Europa-Parlamentets og Rådets forordning (EU) 2016/679 samt databeskyttelsesloven.

**4. IT-SIKKERHED**

4.1 Persondatabeskyttelse er ikke mulig uden tilstrækkelig IT-sikkerhed. DLF udsteder og behandler sine personoplysninger efter sin gældende IT-politik. IT-ansvarlige kan udstede supplerende retningslinjer for overholdelse af IT-sikkerheden. I LFL følges den i DLF vedtagne IT-politik.

**5. PERSONOPLYSNINGER**

5.1 Personoplysninger er enhver information om en identificeret eller identificerbar fysisk person.

Eksempler herpå er et navn, adresse, CPR.nr., medlemsnummer, løn, fagforenings- og helbredsforhold.

5.2 Når LFL behandler personoplysninger overholder vi altid følgende grundlæggende regler:

1. Vi har saglig, legitimt formål med at behandle personoplysninger, og evt. senere brug er ikke uforeneligt med det formål.
2. Vi behandler kun relevante, strækkelige personoplysninger (”need to have”) og laver nødvendig ajourføring for at sikre korrekte personoplysninger over tid.
3. Vi sletter alle personoplysninger, når formålet ikke længere er tilstede og opbevaring ikke ellers er krævet ved lov mv.
4. Vi har et gyldigt behandlingsgrundlag, fx samtykke, overenskomst, lovbestemmelse etc.
5. Vi overholder de registreredes rettigheder.
6. Vi har IT-sikkerhed omkring behandlingen.
7. Vi indtænker databeskyttelse, når vi laver nye processer, IT-systemer mv. med personoplysninger.
8. Vi bruger kun troværdige og sikre databehandlere og kun med databehandleraftale samt følger årligt op på databehandlere.
9. Vi sikrer et overførselsgrundlag ved overførsler ud af EU/EØS, herunder til IMAK og/eller leverandører.
10. Vi kan dokumentere, hvad vi gør med personoplysninger (ansvarlighed).

**6. OPBEVARING OG SLETNING AF PERSONOPLYSNINGER**

6.1 LFL opbevarer kun personoplysninger så længe det er nødvendigt af hensyn til de formål, hvortil de pågældende personoplysninger behandles, herunder også ifølge lovgivningen.

6.2 LFL udsteder særskilt slettepolitik, som Kredsstyrelsen er ansvarlig for.

**7. DEN REGISTREREDES RETTIGHEDER**

7.1 LFL sikrer, at de registrerede har adgang til at udnytte deres rettigheder efter Databeskyttelseslovgivningen, fx ved at give lovpligtige oplysninger til medlemmer ved indmeldelse, til ansatte ved ansættelse osv.

7.2 LFL udarbejder relevante retningslinjer til at sikre, at de registreredes rettigheder overholdes.

**8. DE ANSATTE OG KREDSSTYRELSESMEDLEMMERNES ANSVAR**

8.1 De ansatte og kredsstyrelsesmedlemmerne er en helt central brik i vores databeskyttelse. Det er vigtigt, at ansatte og kredsstyrelsesmedlemmer i LFL altid overholder politikker og retningslinjer for håndtering af personoplysninger overholdes.

8.2 Som ansat og kredsstyrelsesmedlem i LFL har du derfor også et ansvar for at sikre, at personoplysninger bliver behandlet i overensstemmelse med Databeskyttelseslovgivningen.

8.3 Bliver ansatte og kredsstyrelsesmedlemmer opmærksomme på forhold, der kan medføre en risiko for brud på persondatasikkerheden eller behandling af oplysninger i strid med Databeskyttelseslovgivningen er de forpligtet til at reagere.

**9. TRÆNING OG UDDANNELSE I DATABESKYTTELSE**

9.1 DLF centralt udbyder og sikrer relevant træning og uddannelse i databeskyttelse i den almindelige oplæring af ansatte og nyansatte. Ansatte, der som led i deres arbejde behandler følsomme personoplysninger, modtager særlig træning.

**10. OPFØLGNING OG REVISION**

10.1 Ansatte og kredsstyrelsesmedlemmer, der konstaterer forhold, der kan være i strid med denne politik, har pligt til at gøre opmærksom på dette.

10.2 Revision af LFL’s efterlevelse af politikken og tilhørende retningslinjer sker løbende af de ansatte og kredsstyrelsen i forening.

10.3 Konkrete konstateringer, der kræver handling og/eller ændringer af persondatapolitikken aftales mellem de ansatte og kredsstyrelsen.

**11. IKRAFTTRÆDEN**

11.1 Persondatapolitikken gælder fra den 25. maj 2018.